CELEX: 52008PC0507
Language: el
Date: 2008-08-04
Title: Πρόταση Αποφασησ του Συμβουλίου σχετικά με την παροχή διαπραγματευτικής εντολής που εξουσιοδοτεί την Επιτροπή να διαπραγματευθεί συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργείου Ενέργειας των Ηνωμένων Πολιτειών Αμερικής (USDOE) σχετικά με την έρευνα και ανάπτυξη στο πεδίο της πυρηνικής ασφάλειας.

Σημαντική ανακοίνωση νομικού περιεχομένου

|

52008PC0507

Πρόταση Αποφασησ του Συμβουλίου σχετικά με την παροχή διαπραγματευτικής εντολής που εξουσιοδοτεί την Επιτροπή να διαπραγματευθεί συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργείου Ενέργειας των Ηνωμένων Πολιτειών Αμερικής (USDOE) σχετικά με την έρευνα και ανάπτυξη στο πεδίο της πυρηνικής ασφάλειας.  /* COM/2008/0507 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 4.8.2008COM(2008) 507 τελικόΑΝΑΚΟΙΝΩΣΗ ΤΗΣ ΕΠΙΤΡΟΠHΣ ΠΡΟΣ ΤΟ ΣΥΜΒΟΥΛΙΟσχετικά με την παροχή διαπραγματευτικής εντολής που εξουσιοδοτεί την Επιτροπή να διαπραγματευθεί συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργείου Ενέργειας των Ηνωμένων Πολιτειών Αμερικής (USDOE) σχετικά με την έρευνα και ανάπτυξη στο πεδίο της πυρηνικής ασφάλειας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την παροχή διαπραγματευτικής εντολής που εξουσιοδοτεί την Επιτροπή να διαπραγματευθεί συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργείου Ενέργειας των Ηνωμένων Πολιτειών Αμερικής (USDOE) σχετικά με την έρευνα και ανάπτυξη στο πεδίο της πυρηνικής ασφάλειας.(υποβληθείσες από την Επιτροπή)ΑΝΑΚΟΙΝΩΣΗ ΤΗΣ ΕΠΙΤΡΟΠHΣ ΠΡΟΣ ΤΟ ΣΥΜΒΟΥΛΙΟσχετικά με την παροχή διαπραγματευτικής εντολής που εξουσιοδοτεί την Επιτροπή να διαπραγματευθεί συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργείου Ενέργειας των Ηνωμένων Πολιτειών Αμερικής (USDOE) σχετικά με την έρευνα και ανάπτυξη στο πεδίο της πυρηνικής ασφάλειας.Η Ευρωπαϊκή Κοινότητα Ατομικής Ενέργειας (Ευρατόμ) και το Υπουργείο Ενέργειας των Ηνωμένων Πολιτειών Αμερικής (USDOE) συνεργάζονται από το 1982 με στόχο να βελτιώσουν και να ενισχύσουν τις μεθόδους και τις τεχνολογίες που είναι αναγκαίες για την υλοποίηση των πυρηνικών διασφαλίσεων.Το 1995, η συμφωνία τροποποιήθηκε για να συμπεριλάβει τη δέσμευση των δύο εταίρων να συντονίζουν τις αντίστοιχες δραστηριότητές τους σχετικά με την υποστήριξη τρίτων χωρών. Τότε, ο κύριος στόχος ήταν να εξασφαλιστεί η βέλτιστη συνεργασία μεταξύ του προγράμματος υποστήριξης για τη Ρωσία και άλλες χώρες της πρώην Σοβιετικής Ένωσης, το οποίο υλοποιείτο από το Κοινό Κέντρο Ερευνών στο πλαίσιο του προγράμματος TACIS, και άλλων παρεμφερών προγραμμάτων που είχαν δρομολογηθεί από το USDOE.Η εξέλιξη του προγράμματος TACIS και η επιτυχία της συνεργασίας αυτής οδήγησαν και τους δύο εταίρους στη διεύρυνση του πεδίου της συνεργασίας τους σε πολυάριθμους τομείς που υπερέβαιναν το πλαίσιο των πυρηνικών διασφαλίσεων, καλύπτοντας και δραστηριότητες σχετικές με την έρευνα, την ανάπτυξη και την κατάρτιση στο πεδίο της πυρηνικής ασφάλειας. Η Επιτροπή θεωρεί ότι η εν λόγω διεύρυνση του πεδίου συνεργασίας απαιτεί το κατάλληλο νομικό πλαίσιο.Η σημασία που αποδίδεται στα θέματα ασφάλειας με την ευρεία έννοια και η ενίσχυση της υπερατλαντικής συνεργασίας δημιουργούν ιδιαίτερα ευνοϊκό πολιτικό πλαίσιο για τη διευρυμένη αυτή συνεργασία.Παρόμοια συνεργασία υφίσταται ήδη στο πλαίσιο του Διεθνούς Φόρουμ Generation IV (GIF), η οποία προτείνεται να ενισχυθεί και στο πλαίσιο των διμερών σχέσεων Ευρατόμ/ΗΠΑ.Με βάση τα ανωτέρω, το Συμβούλιο καλείται:-  - Να εξουσιοδοτήσει την Επιτροπή, σύμφωνα με το άρθρο 101 δεύτερο εδάφιο της συνθήκης Ευρατόμ, να αρχίσει και να διεξαγάγει διαπραγματεύσεις με το USDOE, με σκοπό τη διεύρυνση της συμφωνίας του 1995, ώστε να συμπεριλάβει την έρευνα, την ανάπτυξη και την κατάρτιση στο πεδίο της πυρηνικής ασφάλειας, και την αντικατάστασή της με νέα συμφωνία.-  Να εγκρίνει το σχέδιο διαπραγματευτικής εντολής που περιλαμβάνεται στο παράρτημα.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την παροχή διαπραγματευτικής εντολής που εξουσιοδοτεί την Επιτροπή να διαπραγματευθεί συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργείου Ενέργειας των Ηνωμένων Πολιτειών Αμερικής (USDOE) σχετικά με την έρευνα και ανάπτυξη στο πεδίο της πυρηνικής ασφάλειας.ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101, δεύτερο εδάφιο,την ανακοίνωση της Επιτροπής,Εκτιμώντας τα ακόλουθα:(1) Στις 6 Ιανουαρίου 1995 υπεγράφη συμφωνία μεταξύ της Ευρατόμ και του Υπουργείου Ενέργειας των Ηνωμένων Πολιτειών Αμερικής (USDOE) στο πεδίο της έρευνας και ανάπτυξης διασφαλίσεων πυρηνικών υλικών,(2) Η συμφωνία αυτή πρέπει να τροποποιηθεί, για να διευρυνθεί και να καλύψει όλες τις πτυχές της έρευνας και ανάπτυξης στο πεδίο της πυρηνικής ασφάλειας,(3) Η Επιτροπή πρέπει να εξουσιοδοτηθεί να διαπραγματευθεί συμφωνία, η οποία θα αντικαταστήσει τη συμφωνία του 1995,ΑΠΟΦΑΣΙΖΕΙ:Άρθρο μόνοΕξουσιοδοτείται η Επιτροπή, τηρώντας την εντολή που προσαρτάται στην παρούσα απόφαση, να διαπραγματευθεί συμφωνία μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργείου Ενέργειας των Ηνωμένων Πολιτειών Αμερικής (USDOE) σχετικά με την έρευνα και ανάπτυξη στο πεδίο της πυρηνικής ασφάλειας. Η συμφωνία αυτή θα τροποποιήσει και θα αντικαταστήσει τη συμφωνία που υπεγράφη στις 6 Ιανουαρίου 1995.Βρυξέλλες, […]Για το ΣυμβούλιοΟ ΠρόεδροςΠΑΡΑΡΤΗΜΑΣχέδιο διαπραγματευτικής εντολής για συμφωνία συνεργασίας μεταξύ της Ευρατόμ και του Υπουργείου Ενέργειας των Ηνωμένων Πολιτειών Αμερικής (USDOE) σχετικά με την έρευνα και ανάπτυξη στο πεδίο της πυρηνικής ασφάλειας1. ΑντικείμενοΣτόχος των εν λόγω διαπραγματεύσεων είναι να τροποποιηθεί η συμφωνία του 1995, το πεδίο εφαρμογής της οποίας περιορίζεται στις πυρηνικές διασφαλίσεις και, ειδικότερα, να επεκταθεί το πεδίο εφαρμογής της στην έρευνα και ανάπτυξη στο πεδίο της πυρηνικής ασφάλειας. Η συμφωνία θα συναφθεί σύμφωνα με το άρθρο 101 δεύτερο εδάφιο της συνθήκης Ευρατόμ. Η συμφωνία αυτή θα τροποποιήσει και θα αντικαταστήσει τη συμφωνία που υπεγράφη στις 6 Ιανουαρίου 1995.2. Τομέας συνεργασίαςΗ συνεργασία στο πλαίσιο της συμφωνίας αυτής θα καλύπτει την έρευνα, την ανάπτυξη και την κατάρτιση στο πεδίο της πυρηνικής ασφάλειας. Ιδιαίτερη προσοχή θα δοθεί στην κατάρτιση και στον συντονισμό των προγραμμάτων που υλοποιούν και οι δύο εταίροι για την υποστήριξη τρίτων χωρών.3 Λεπτομέρειες εφαρμογήςΘα εξακολουθήσουν να ισχύουν οι λεπτομέρειες εφαρμογής που προβλέπονται στη συμφωνία του 1995 σχετικά με την έρευνα και ανάπτυξη διασφαλίσεων πυρηνικών υλικών. Ωστόσο, θα προσαρμοστούν με βάση την πείρα που αποκτήθηκε έκτοτε.4. Σχέσεις με τα κράτη μέληΓενικά, η Επιτροπή θα εξασφαλίσει στενή συνεργασία με τα κράτη μέλη που δραστηριοποιούνται στην έρευνα και ανάπτυξη του τομέα της πυρηνικής ασφάλειας. Επιπλέον, τα κράτη μέλη που το επιθυμούν θα μπορούν να συνεργαστούν στην εφαρμογή της παρούσας συμφωνίας, με τους ακόλουθους όρους:-  Κάθε κράτος μέλος ή κάθε οργανισμός που υπάγεται στην αρμοδιότητα κράτους μέλους, το οποίο επιθυμεί να συνεργαστεί με το USDOE στην έρευνα, ανάπτυξη και κατάρτιση στο πεδίο της πυρηνικής ενέργειας, θα μπορεί, κατόπιν συμφωνίας με την Επιτροπή, να χρησιμοποιεί την παρούσα συμφωνία τηρώντας τις λεπτομέρειες εφαρμογής της·-  Στις δραστηριότητες κατάρτισης που θα οργανωθούν βάσει της παρούσας συμφωνίας θα μπορεί να συμμετάσχει, σύμφωνα με λεπτομέρειες που θα καθορίζονται κατά περίπτωση, κάθε κράτος μέλος ή κάθε οργανισμός που υπάγεται στην αρμοδιότητα κράτους μέλους, αφού υποβάλει αιτιολογημένη αίτηση στην Επιτροπή.